**Direktionen**

Den 7.maj 2020



**Til pårørende om besøg på Langtidsafsnit E (Egebo) og M (Mariebo)**

Filadelfia har under hele Corona-epidemien tilstræbt at skærme bl.a. langtidspatienter på de to langtidsafsnit bedst muligt og i overensstemmelse med de centrale sundhedsmyndigheders retningslinier.  Dette gælder også besøgsforbuddet for pårørende.

Filadelfia har naturligvis forståelse for de pårørendes ønske om at aflægge deres kære besøg. Det vil vi gerne imødekomme, idet smittespredning fortsat skal undgås.

Pårørende gives derfor mulighed for at aflægge patienterne besøg under følgende sæt af spilleregler:

1. Besøg fra pårørende kan foregå udendørs eller i et egnet lokale med god ventilation og gode pladsforhold, anvist af ledelsen og i overensstemmelse med de gældende retningslinier for social distance.
2. Besøget må fortsat *ikke* finde sted i patientens stue.
3. Øvrige forudsætninger for besøg:
* Pårørende skal være symptomfri for luftvejsinfektion og være én og samme gennemgående person
* Tidsfaktor 1 time pr. besøg
* Fysisk kontakt under besøg undgås – dvs. kys, kram eller anden berøring
* Der må ikke være kontakt mellem den besøgende og andre i området

Evt. besøg skal planlægges i dialog med afdelingens ledelse, der sikrer tildeling af besøgstider og afstemning med de fornødne personaleressource.